JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
ÜRO taas oma väidetega Iisraeli kallal
Palestiinlased on intensiivistanud terrorirünnakuid
Islamiõpetlane eitab al-Aqsa mošee algupära
ÜRO Inimõiguste nõukogu alluvuses töötav uurimiskomisjon
avaldas raporti meeleavalduste kohta palestiinlaste aladel.
Sellega mõeldakse raporti järgi vägivaldsusi Gaza-Iisraeli piiril
aasta eest alanud nn Suure Naasmismarsi ajal.
Raporti järgi on komisjonil alust arvata,
et Iisraeli sõdurid on rikkunud rahvusvahelisi inimõigusi
ja mõned neist võivad kujutada sõjakuritegusid
või inimsusevastaseid kuritegusid.
Raport on suures osas ebaõiglane
ega mõista üldse kohut Hamasi üle
konfliktide algataja ja vägivaldsuste õhutajana.
Toimetuse küsitletud eksperdi sõnul näitab raporti pealkiri,
mis räägib okupeeritud palestiinlaste aladest,
et tegemist on taas sihiteadliku raportiga
süüdistada kõigis vägivaldsustes üksnes Iisraeli.
Gaza ei ole okupeeritud piirkond.
Iisrael loovutas kogu sektori 2005. a Palestiina omavalitsusele.
Et Hamas PO-lt võimu haaras,
ei muuda Iisraeli kuidagi piirkonna okupeerijaks.
Iraani Revolutsioonikaarti asejuht Hossein Salami teatas,
et Iraan toimetas sõjalaevu
Punaselt merelt India ookeani viiva Bab el Mandebi väina piirkonda.
Samas kontekstis mainis Salami,
et Iisraeli riik tuleb maailma poliitiliselt kaardilt hävitada.
Kuidas - seda ta antud kontekstis mainitud sõjalaevadega ei seostanud,
kuid samas ei maininud ta ka fakti,
et Iraani sõjalaevad kannavad Iisraeli ulatuvaid ballistilisi rakette.
Selle asemel mainis kindral,
et kogu Iisraeli territoorium on nüüd Hezbollah' täppisrakettide ulatuses
ja et Iisrael on nüüd ülimalt haavatav ning tolle enda tegevus
viib riigi hävinguni.
Lisaks kordas Iraani ülemjuht ajatolla Ali Khamenei
taas oma Twitteri üleskutset,
kus tõdes, et Iisraeli riik on kogu maailma näriv vähkkasvaja,
mis tuleb eemaldada.
Selle kõiki šiiidi moslemeid siduva usudeklaratsiooni ehk fatwa
määras Iraani praeguse revolutsiooni algataja ajatolla Ruhollah Khomenei
juba peaagu 40 aasta eest ja see on endiselt jõus.
Eelmisel pühapäeval toimus Läänekaldal,
Arieli linna lähedal taas uus veretegu.
Kaks palestiinlast avasid autost tule bussi ootavate iisraellaste pihta,
tappes kohe ühe ja haavates mitmeid teisi.
Enne olid samad mehed rünnanud 19-aastast Iisraeli sõdurit,
ta surnuks pussitanud ja anastanud tema relva,
millega nad tulistasid seejärel teisi
ja tapsid mainitud sõduri lisaks veel ühe.
Iisraeli Julgeolekujõud piirasid kohe sisse küla,
kuhu terroristid põgenesid ja alustasid nende otsinguid.
Umbes nädala eest ärkasid Tel Avivi elanikud õhuhäire peale.
Põhjuseks oli lausa viis Gazast linna suunas tulistatud raketti.
Tel Avivi ümber on paigutatud Iron Dome'i raketitõrjesüsteem,
mis hävitas kolm raketti juba õhus.
Kaks ülejäänut kukkusid asustamata aladele ega plahvatanud.
Veel neli raketti tulistati Gaza naaberkülade ja -kibutsite pihta,
kuid need ei tekitanud erilist kahju.
See oli esimene kord pärast 2014. a Hamasi vastu peetud sõda,
kui Gazast Tel Avivi poole rakette tulistati.
Selliseid Iraani päritolu rakette, mis nii kaugele ulatuvad,
on vaid Hamasil ja Islamidžihaadil.
Iisraeli armee pideva praktika järgi
ründas armee nii lennukite, helikopterite kui raskerelvastusega
sadat Hamasi ja Islamidžihaadi objekti Gaza sektoris.
Armee praktika järgi teavitatakse rünnakutest ka ette,
mistõttu välditi seegi kord inimohvreid, kuigi mõned said siiski viga.
Hamasi rünnak mõisteti maailmas laialdaselt hukka.
Tel Avivis elab ligi pool miljonit inimest
ja seal asuvad ka mitmekümnete eri riikide saatkonnad.
Hamas on siiski püüdnud eitada vastutust rakettide tulistamise eest.
Iisrael aga peab Hamasi vastutavaks kõige Gazas toimuva eest.
Süüria kõrge islamiõpetlane Firas al-Sawwah
eitas al-Hurra TV otsesaates
al-Aqsa mošee sidet Jeruusalemmaga.
Tema sõnul pole Koraanis mainitud al-Aqsa mošee sama,
mis praegune samanimeline mošee Jeruusalemma Templimäel.
Al-Sawwah' sõnul on asi selles,
et mošee kunagi ehitanud kaliif Abd al-Malik ibn Marwa
pani sellele lihtsalt nimeks al-Aqsa.
Vajame üleüldist araabia-moslemi kultuuri uuendamist
ja see peab vastu pidama ka kriitikale, ütles Firas al-Sawwah.
Tema sõnul tuleks uurida ja kriitiliselt analüüsida
ka Muhhamedi traditsioonilise õpetuse sunnaga seotud erinevaid hadithe.
Firas al-Sawwah pole sugugi üksi oma al-Aqsaga seotud hinnangutes,
sest ka Egiptuses on esinenud vastavat kriitikat
just seoses al-Aqsa mošee asukohaga.
Ka nende uurimuste järgi pole Jeruusalemm
Koraanis mainitud al-Aqsa mošee õige asukoht.
Iisraeli teenekas välisluureteenistus Mossad on avaldanud
salajasteks peetud dokumente Iraani tuumaprogrammi kohta.
Raportite järgi on Iraan valetanud
ühe oma salajasima tuumauuringute rajatise kohta
IAEA-le ja P5+1 maadele,
kui nood pidasid läbirääkimisi Iraani tuumalepingu sõlmimiseks.
Iraani ja Lääne vahelise tuumalepingu kõneluste alguses rääkis Iraan,
et tema salajasim tuumauuringute keskus ehk Fordow
alustas tegevust alles 2007. a.
Mossadi poolt aasta eest Iraanist hangitud dokumendid
näitavad siiski ühegi kahtluseta,
et tegevus Fordowis algas juba isegi 2002. a.
See on väga oluline,
sest uraani rikastamine relvastuse tasemel materjaliks
võtab alati teatud väga täpse aja.
Nii tehti tuumaleping Iraaniga puudulikel alustel ja andmetel,
räägib Mossadi raport.
Ajalehe The Jerusalem Post eksperdi David Albrighti sõnul
on Fordowis töötanud 3000 tsentrifuugi,
mille abil Iraan on võinud valmistada ühe või kakski tuumapommi aastas.
Nädala eest toimunud pussitamis- ja tulistamisrünnakute tulemusel
hukkus kaks ja saadud vigastuste tõttu viibib haiglas veel mitu iisraellast.
Uudistesaate valmimise ajaks polnud terroristi veel tabatud,
kuid tema otsimine jätkub lakkamata.
Peaminister avaldas ohvrite omastele nii enda kui valitsuse poolt kaastunnet.
Netanyahu teatas ka valitsuse vastusest
intensiivistunud terroritegevusele: "Terroristid ei võida meid.
Homme alustame siin Arielis 840 uue eluaseme ehitust."
Gaza sektoris tähistas Hamas terroristi tegusid,
jagades maiustusi ja pidades avalikke kihutuskõnesid,
kus ülistati Arieli terroristi saavutusi
ja õhutati kõiki võimaluse korral vastavatele tegudele.
Sellised olid tänased uudised.
Palu rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee